# **DECIZIA ETAPEI DE ÎNCADRARE**

## Nr. din 30.10.2018

Ca urmare a solicitării de emitere a acordului de mediu adresate de **Tananică Sebastian Andrei**, din oraşul Broşteni, str. Neagra, nr. 16, judeţul Suceava, înregistrată la APM Suceava cu nr.9614/05.09.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.10.2018, că proiectul ***Desfiinţare anexă( fânar ) C1 şi construire hală dezemebrări VSU-motociclete*** propus a fi amplasat în oraşul Broşteni, sat Holdiţa, fn, jud. Suceava nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 11, lit. b;

 b) Lucrările propuse constau în:

- Suprafaţa de teren aferentă obiectivului de investiţie este de 306 mp.

- Pe terenul mai sus se va realiza o construcţie din zidărie de BCA cu suprafaţa de 40 mp. Construcţia este prevăzută cu pardoseală betonată. În interiorul acestei construcţii se va organiza activitatea de dezmembrare motociclete, rafturi pentru depozitare piese de schimb moto rezultate din dezmembrări, spaţiu pentru depozitare fluide( ulei motor, ulei transmisie, lichid răcire), filtre de ulei şi benzină.

În exteriorul clădirii va fi amenajată o platformă betonată de cca 100 mp pe care se vor amenaja spaţiile necesare primirii şi stocării motocicletelor primite pentru dezmembrare.

Platforma exterioară va fi prevăzută cu rigole perimetrale de colectare a apelor pluvial. Apele pluviale colectate vor fi trecute printr-un separator de produse petroliere şi apoi colectate într-un bazin vidanjabil.

 Utilităţi sunt asigurate după cum urmează:

* Alimentarea cu apă se asigură din sursă proprie-puţ săpat echipat cu instalaţie hidrofor.
* Apele pluviale colectate de pe platformele betonate prin intermediul unei rigole sunt trecute printr-un separator de produse petroliere şi apoi colectate în bazin vidanjabil de cca 5 mc. Apele colectate în bazin vor fi periodic vidanjate de o firmă specializată şi autorizată, pe bază de contract.
* Energia electrică este asigurată prin branşamentul existent la reţeaua de distribuţie a localităţii.
* Energia termică va fi asigurată cu ajutorul aerotermelor electrice.

Gestiunea deşeurilor

* Sursa de deşeuri este activitatea de dezmembrare VSU - motociclete.

|  |  |
| --- | --- |
| **Cod deșeu** | **Denumire deșeu** |
| 13 02 06\* | uleiuri sintetice de motor, de transmisie si de ungere |
| 16 01 03 | anvelope scoase din uz |
| 16 01 07\* | filtre de ulei |
| 16 01 12 | placute de frâna, altele decât cele specificate la. 16 01 11 |
| 16 01 13\* | lichide de frâna |
| 16 01 15 | fluide antigel, altele decât cele specificate la 16 01 14 |
| 16 01 17 | metale feroase |
| 16 01 18 | metale neferoase |
| 16 01 19 | materiale plastice |
| 16 06 01\* | baterii cu plumb |
| 20 03 01 | deseuri municipale amestecate |
| 16 01 21\* | componente periculoase, altele decât cele specificate de la 16 01 07 la 16 01 11 si 16 01 13 si 16 01 14 |

* Toate categoriile de deşeuri rezultate vor fi valorificate către firme specializate, pe bază de contract.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 - nu este cazul.

Condiţiile de realizare a proiectului:

 a) La finalizarea lucrărilor de amenajare titularul are obligaţia de a solicita la APM Suceava eliberarea autorizaţiei de mediu pentru funcţionare;

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**ing. Vasile Oşean**

**Şef Serviciu Avize, Acorduri, Autorizaţii, Întocmit,**

 **chim. Adina Hobjilă ing. Doru Cojocaru**